NaiveNeuron/SloPal huggingface dataset:
Šebej, František, poslanec NR SR (2012-05-16):
Ďakujem, pani podpredsedníčka. Richard, len dve poznámky. Jedna sa týka referenda opakovane. V Kalifornii usporiadali referendum kedysi teda o tom, že či si majú zrušiť dane. Aj si ich zrušili. Potom zrušili inštitút referenda. Nemám pochybnosti o tom, že aj u nás by to tak dopadlo. Druhý príklad, keby sme teraz usporiadali, najmä po nejakej škaredej vražde, referendum na Slovensku o tom, že či znovu zaviesť trest smrti, nemám pochybnosti o tom, že by sa nazbierala pohodlná väčšina. Neviem, či by to bol okamih, keď by malo Slovensko rešpektovať vôľu svojho vlastného ľudu. Myslím, že nie. Ja si myslím, a dokončím tú vetu, že referendum, keď už ho máme v ústavnom systéme, by sa malo používať vo výnimočných prípadoch, napríklad vtedy, že či sa chceme spájať, alebo nespájať s iným štátom do nejakého štátneho celku. Referendum o vstupe do Európskej únie bol taký prípad, ale vtedy a len vtedy. Ja si jednoducho myslím, že banálne veci, ako cena áut alebo počet poslancov, alebo ja neviem koncesionárske poplatky, jednoducho nie je na všeľudové hlasovanie. To jednoducho nie je dobrý nástroj, pretože do toho vstupuje strašne veľa subjektívnych názorov a podobne. A chcem pripomenúť, keď ste spomenuli imunitu, že patrím medzi ľudí, ktorí predkladali zrušenie imunity do parlamentu v čase, keď ešte SaS existovala iba ako hriešna myšlienka, možno ani vtedy nie. (Potlesk.)
Ľupták, Pavel, poslanec NR SR (2023-12-05):
Vážený pán predsedajúci, podávam informáciu o výsledku rokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k Správe (NKÚ) o výsledku kontroly 2023 s názvom: Hospodárenie s verejnými prostriedkami vynaloženými na EXPO Dubaj , tlač 92. Predseda Národnej rady Slovenskej republiky rozhodnutím č. 83 z 1. decembra 2023 pridelil návrh skupiny poslancov na prerokovanie Výboru Národnej rady Slovenskej republiky pre hospodárske záležitosti, ktorý zároveň určil ako gestorský výbor s tým, že podá Národnej rade informáciu o výsledku prerokovania predloženého návrhu vo výbore a návrh na uznesenie Národnej rady Slovenskej republiky. Výbor pre hospodárske záležitosti rokoval o návrhu 5. decembra 2023, čiže dnes, a uznesením č. 9 odporučil Národnej rade návrh skupiny poslancov na prijatie uznesenia Národnej rady Slovenskej republiky k Správe (NKÚ) o výsledku kontroly 2023 s názvom: Hospodárenie s verejnými prostriedkami vynaloženými na EXPO Dubaj schváliť. Výbor ma zároveň poveril vystúpiť na schôdzi Národnej rady Slovenskej republiky, podať informáciu o prerokovaní návrhu vo výbore a predložiť návrh na uznesenie Národnej rady Slovenskej republiky. Súčasťou informácie je návrh uznesenia Národnej rady Slovenskej republiky. Pán predsedajúci, prosím, otvorte rozpravu.
Ďuriš Nicholsonová, Lucia, podpredsedníčka NR (2018-05-16):
Vážené panie poslankyne, vážení páni poslanci, budeme pokračovať. Ja poprosím povereného overovateľa pána poslanca Náhlika, poprosím o kľud v rokovacej sále, aby nám oznámil výsledky tajného hlasovania, a to najskôr o návrhu na voľbu člena Rady pre vysielanie a retransmisiu (tlač 929). Nech sa páči, pán poslanec.
Hrušovský, Pavol, predseda NR SR (2011-10-19):
Hlasujeme, páni poslanci, o bodoch 1 až 14. (Hlasovanie.) 147 prítomných, 78 za, 69 sa zdržalo. Schválili sme návrh. Prosím o ďalší návrh.
B. Bugár, poslanec: (2007-02-09):
Národná rada Slovenskej republiky uznesením č. 193 zo 14. decembra 2006 pridelila na prerokovanie návrh poslanca Martina Pada na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách (tlač 147), Ústavnoprávnemu výboru Národnej rady Slovenskej republiky a gestorskému výboru, Výboru Národnej rady Slovenskej republiky pre obranu a bezpečnosť. Tieto výbory predmetný návrh zákona prerokovali v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona, a to podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku. Výbor Národnej rady Slovenskej republiky pre obranu a bezpečnosť neprijal platné uznesenie, keďže navrhnuté uznesenie nezískalo potrebný súhlas požadovanej väčšiny poslancov podľa § 52 ods. 4 rokovacieho poriadku. Za návrh hlasovali 4 poslanci, proti hlasoval 1 poslanec a hlasovania sa zdržalo 6 poslancov, z celkového počtu poslancov 12 bolo prítomných na rokovaní 11 poslancov výboru. Ústavnoprávny výbor Národnej rady Slovenskej republiky súhlasil s návrhom zákona a odporučil Národnej rade Slovenskej republiky návrh zákona schváliť s pripomienkami. Pripomienky čítať nebudem, máte 3 pripomienky v tej spoločnej správe. Vzhľadom na to, že výbor neprijal platné uznesenie, mne ako spravodajcovi pripadá jedna úloha, aby som navrhol, ako ďalej postupovať. Ja, samozrejme, navrhujem, aby sme schválili pripomienky 1 a 2. Pripomienku 3, ktorá sa týka účinnosti zákona, aj keď na výbore návrh bol iný, tiež odporúčam schváliť. Gestorsky výbor na základe stanovísk výborov k návrhu poslanca Národnej rady Slovenskej republiky Martina Pada na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 147), vyjadrených v ich uzneseniach uvedených pod bodom III tejto informácie rokoval 30. januára 2007 o spoločnej správe na svojej 9. schôdzi. Spoločnú správu výborov, ako som už spomenul, neschválil, nakoľko návrh nezískal potrebný súhlas nadpolovičnej väčšiny. Uznesením č. 32 z 30. 1. 2007 výbor poveril spoločného spravodajcu poslanca Bugára informovať Národnú radu Slovenskej republiky o priebehu a výsledkoch rokovania. Pán predsedajúci, skončil som.
Paška, Pavol, predseda NR SR (2014-02-11):
Pán poslanec Viskupič do rozpravy. Nie je v sále, nevidím ho. Pán poslanec Miškov, nech sa páči.
Burian, Jozef, poslanec NR NR SR (2018-10-24):
Ďakujem, pán predsedajúci. Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona ústavnoprávnemu výboru, výboru pre financie a rozpočet, výboru pre sociálne veci a Výboru Národnej rady Slovenskej republiky pre vzdelávanie, vedu, mládež a šport. Ďalej, aby gestorským výborom určila výbor pre sociálne veci, aby predmetný návrh výbory prerokovali do 30 dní a v gestorskom výbore do 32 dní.
M. Číž, podpredseda NR SR: (2006-12-12):
Teraz dávam slovo predsedovi výboru pre verejnú správu a regionálny rozvoj Tiborovi Cabajovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
P. Hrušovský, predseda NR SR: (2005-11-09):
Vážené panie poslankyne, páni poslanci, požiadal som o vystúpenie k zaujatiu stanoviska k udalostiam, ktorých sme všetci dnes svedkami. Brutálna vražda študenta v Bratislave, pochody asociálov oblečených do napodobenín čiernych uniforiem na Slovensku, rasové a sociálne nepokoje v Európe, to všetko spolu súvisí, to všetko je súčasťou dnešného nepokojného sveta. To všetko sú fakty, ktoré nám nedajú zabudnúť, že ani slušná a slobodná spoločnosť sa nemôže upokojovať tým, že nemá nepriateľov. Aj stabilná demokracia predstavuje pôdu, na ktorej môže vyrastať jedovatá burina, aj naša kultúra má svoje spodné prúdy a sebadeštruktívne sklony. Sloboda pod vládou zákona nie je samozrejmosťou. Je to výdobytok, nie lacný, ale drahý výdobytok, ktorý musíme každý deň nanovo ošetrovať a brániť. Preto nie je možné, aby sme sa naďalej nečinne prizerali vyčíňaniu radikálov a sociopatov, ktorí majú tú bezočivosť vyhlasovať, že konajú pre očistu národa. Naopak, je to náš národ, naša spoločnosť, náš ústavný poriadok, ktoré sa musia očistiť od pliagy extrémizmu, či už sa tento skrýva za národné, rasové alebo sociálno-demagogické heslá. Preto, vážené panie poslankyne, páni poslanci, chcem navrhnúť dnes o 17.00 hodine prerušiť dnešné rokovanie Národnej rady Slovenskej republiky a chcem pozvať všetkých vás, aby sme sa zúčastnili protestného pochodu usporiadaného občianskym združením Ľudia proti rasizmu v rámci boja proti fašizmu a antisemitizmu. Chceme si ďalej plniť svoju povinnosť zákonodarcov, ale pred tým, než sa vrátime na rokovanie, musíme si splniť bezprostredne naliehavú občiansku povinnosť a pozdvihnúť svoj hlas za to, čo je nevyhnutnou podmienkou fungovania demokratickej ústavnosti. Zákony platia pre všetkých a v každom prípade, alebo neplatia vôbec. Násilná a nezmyselná smrť mladého Daniela Tupého nebola tragickou udalosťou. Bola to vražda. Vrahovia musia byť potrestaní a my nesmieme zabudnúť. Ďakujem pekne. (Potlesk.)
Danko, Andrej, podpredseda NR SR (2024-02-09):
Ďakujem. Na vystúpenie pána poslanca žiadna faktická poznámka. (Reakcia navrhovateľa.) Môžte ako slovo využiť ako navrhovateľ. Dobre, tak nech sa páči, ešte v rámci rozpravy požiadal o slovo navrhovateľ.
Grendel, Gábor, podpredseda NR SR (2023-02-03):
Na vystúpenie pána poslanca Kuriaka osem faktických poznámok. Končím možnosť prihlásiť sa s ďalšími. Pán poslanec Ondrej Dostál ako prvý.
Šeliga, Juraj, podpredseda NR SR (2020-10-20):
Pán poslanec Jarjabek.
Blanár, Juraj, podpredseda NR SR (2021-02-24):
Ďakujem, pán spravodajca, môžete zaujať miesto pre vás určené. Vážené dámy a páni, konštatujem, že otváram rozpravu a zároveň, že som nedostal žiadnu písomnú prihlášku do rozpravy, preto dávam teraz možnosť prihlásiť sa ústne do rozpravy. Záujem? Konštatujem, že nie je tomu tak. Týmto uzatváram rozpravu a chcem sa spýtať pána predkladateľa, pána ministra, či chce mať záverečné slovo. Asi nie, keďže nebola rozprava, rovnako asi pán spravodajca. Takže vyhlasujem rozpravu za skončenú a zároveň, zároveň prerušujem rokovanie o tomto bode. A vyhlasujem krátku technickú prestávku. Musíme sa poradiť, ako to bude s hlasovaním. Čiže krátka technická prestávka do 16.15 hod. Ďakujem. (Prestávka.) (Po prestávke.)
Pellegrini, Peter, predseda NR SR (2015-09-29):
Prezentujme sa a hlasujme o tom, že pridelíme tento návrh zákona príslušným výborom, určíme gestorský výbor a lehoty na jeho prerokovanie. (Hlasovanie.) Prítomných 130 poslancov, za hlasovalo 126, zdržali sa 3 poslanci, nehlasoval 1. Aj tento návrh sme schválili. Pán poslanec Jasaň, prosím vás, aby ste uviedli hlasovanie o bode 104 programu, ktorým je prvé čítanie o návrhu poslanca Národnej rady Slovenskej republiky Pavla Pavlisa na vydanie zákona, ktorým sa mení a dopĺňa zákon č. 98/1987 Z. z. o osobitnom príspevku baníkom v znení neskorších predpisov (tlač 1753). Nech sa páči, pán poslanec.
P. Paška, predseda NR SR: (2008-04-11):
(Hlasovanie.) 130 prítomných, 95 za, 12 proti, 23 sa zdržalo. Máme súhlas na skrátenie lehoty, budeme hlasovať.
Osuský, Peter, poslanec NR SR (2011-06-28):
Ďakujem pekne. Myslím si, že i po rokoch je úlohou spravodlivého súdu hľadať spravodlivosť a pravdu, a musím povedať, že ak človek, ktorý mal nepochybne veľkú morálnu autoritu, sudca Otakar Motejl, našiel v tomto procese, odohrávajúcom sa ešte v komunizme, veľké kvantum vážnych pochybení, tak bolo dôvodné zamyslieť sa nad faktami, nad dôkazmi a neponechať tie dôkazy, ktoré sú v archíve v Levoči, nepovšimnuté. Argumenty o tom, že tam vystupujú vrahovia a podobne, sú fajn. Nepochybne by bolo týmto spôsobom možné argumentovať pri prípadnej Lampe s Dr. Urválkom a Vladimírom Clementisom, že tam sedí sviňa, ktorá zradila ideály robotníckej triedy a zapredala sa imperialistom. A to nehovorím len o Clementisovi, o ktorom môžme mať rôzne názory, ale povedzme o Dr. Milade Horákovej. I tam by sudkyňa, ktorá mala možnosť stáť teraz pred súdom, mohla povedať, že je nehorázne, že na konto jednej zradkyne a rozvracačky štátu je ona popoťahovaná. Pravda je taká, že existovali hanebné rozsudky. A tí súdruhovia z vás, ktorí sa tak do toho obúvajú a mali červené knižky, nech sa zamýšľajú, čomu slúžili a čo ten režim, ktorému slúžili, produkoval. A že ten režim okrem popravovania nevinných a strieľania ľudí na hraniciach mohol ľudí aj odsudzovať na vysoké tresty a tí ľudia mohli byť nevinní. To znamená povedať, že to bolo nevyvážené, pretože tí neprišli, lebo však sme vedeli, že neprídu, bolo ich slobodné rozhodnutie. Ja keby som stál za tým, že som odsúdil vrahov, tak sa za to postavím.
Grendel, Gábor, podpredseda NR SR (2021-12-10):
Ešte zapnite, prosím, mikrofón pani poslankyni.
Karahuta, Jaroslav, poslanec NR SR (2020-04-23):
Ide. Ďakujem pekne za slovo. Paťo Linhart vie, že potravinový semafor bola jedna z našich priorít, takže som rád, že to v tom vyhlásení vlády tam je a verím tomu, že v krátkej budúcnosti sa zrealizuje. Evka, ďakujem veľmi pekne za podporu. Očistenie od korupcie je veľmi dôležité. Toto, tie články, ktoré vychádzali včera, ja som presvedčený, že sú to posledné články z pôdohospodárstva. Je to hrozné, takéto články sa nemôžu čítať poobede alebo pred obedom, aby ste dokázali stráviť toto, čo zjete, aby to nevyšlo von. Pán Žiak, ďakujem veľmi pekne za podporu. Súhlasím, generačná výmena absolútne dôležitá. Pokiaľ neurobíme technologickú a personálnu alebo ľudskú generačnú výmenu, nepohneme sa ďalej. Pán Kuffa, o tom sme sa bavili včera, tá sebestačnosť je priorita, hej, mali by sme si vážiť potraviny, 30 % vyhodených potravín je dačo strašné, aj keď hovoríme, že jedna miliarda ľudí nemá čo jesť. Pani poslankyňa Halgašová, robili sme spolu to programové vyhlásenie, bojovali sme navzájom týždne, týždeň, dva týždne, ja som veľmi rád, že sme sa dohodli a ja si myslím, že pani poslankyňa Halgašová ešte vystúpi k potravinám, takže budeme sa môcť vyjadriť. Pánovi, pánovi poslancovi Kotlebovi, čo sa týka čísel konkrétnych, je pravdou, že je to málo konkrétne, my to máme všetko v našom programe hnutia SME RODINA, je to jednoznačne 2,5-percentný ročný nárast slovenských potravín, je plán do desiatich rokov, aby Slovensko malo sebestačnosť na úrovni 70 % a podiel slovenských potravín 65 %. Toto je aj dohoda, predbežná dohoda s obchodnými systémami, 
2,5-percentný nárast slovenských potravín, ináč, ináč budeme musieť prijímať nejaké opatrenia. Ostatným veľmi pekne ďakujem za podporu, veľa času nemám. A poslancovi, poslancovi Kočišovi, bude strategický plán, je to záväzok, záväzok vlády vypracovať strategický plán... (Prerušenie vystúpenia časomerom.)
Bugár, Béla, podpredseda NR SR (2011-04-01):
Pán poslanec Valocký.
Bugár Béla, podpredseda NR SR (2017-05-11):
Nech sa páči, prezentujme sa a hlasujme. (Hlasovanie.) Prítomných 138 poslancov, za 93, proti 45. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú. Nech sa páči, záverečné hlasovanie.
Kyselica, Lukáš, poslanec NR SR (2022-12-20):
Nejde.
Kuffa, Štefan, poslanec NR SR (2015-02-12):
Ďakujem za slovo. Dotknem sa tých registračných pokladní, ktoré boli tuná spomenuté. A myslím si, že práve zavedením tých registračných pokladní sme zaviedli tú skutočnosť, že sa stáva pacient klientom a lekár nejakým len predajcom služieb. A to je tá dehonestácia v tom zdravotníctve. Ja s tým sa neviem nejako stále stotožniť a že tí lekári tam naozaj vlastne budú musieť, hej, takto fungovať a čo budú vlastne robiť, hej. A najhoršie sú na tom tí lekári prvého kontaktu. A tak ako si to, pán kolega, tuná spomenul, aj keď niektorí kolegovia tu s tebou nesúhlasili, ale ja s tým súhlasím, zavedenie toho jednorazového poplatku, to nie je návšteva len lekára. Ale tým poplatkom jednorazovým, ktorý tuná bol zavedený, tak, myslím si, sa z veľkej časti odbúrali práve tí pacienti, ktorí zneužívali tieto služby. A jednoducho chodili si len pre papier k lekárovi, aby im dal potvrdenie. A to sú lekári prvého kontaktu, či sú to dospelí alebo lekári pediatri. A zneužíval sa tento systém. Takže aj tých 20 korún, ktoré boli tuná zavedené, to nebolo len čosi symbolické, jednak aj tí lekári si prilepšili tým teda finančne, ale aj odbúrali sa tí simulanti. A jednoducho dovolím si aj povedať aj ďalšiu vec, že vlastne aj v zdravotníctve celkovo sa ušetrili tie finančné prostriedky, lebo ja keď začnem zneužívať tieto zdravotnícke služby, potom veľakrát aj lekári však aj predpíšu potom aj tie lieky a podobne, nehovoriac už o tom, že ten výkon toho lekára čosi stojí. Takže to nie je len čosi také, že neviem si predstaviť, že len vstúpim ako k tomuto lekárovi, ale hlavne je to výchovný ten moment, treba aj vychovávať aj nás pacientov.
Kotleba, Marian, poslanec NR SR (2022-03-30):
Pán Matovič, vy ste zbabelec a klamár. Zbabelec, ktorý tu nabrýzga urážky bez toho, aby čokoľvek zdôvodnil, čokoľvek vyargumentoval, a potom sa zoberie a ujde červený v tvári dozadu za túto stenu so štátnym znakom, kde sa skrývate ako doslova potkan, inak sa to nedá povedať, pretože s urážkami ste v dnešnej diskusii, pán Matovič, začali vy. Vy ste dnes túto nízku úroveň Národnej rady ponížili ešte o hodný, hodný kus. A, pán Matovič, veľmi nešťastne ste začali, veľmi nešťastne, keď ste hovorili o rozkrádaní, pretože vaša vláda je symbolom neskutočného rozkrádania a zadlžovania štátu. Vaša vláda je symbolom navyšovania štátneho dlhu o 6,5 mld. eur ročne. A je to tak, pán Matovič, aj na úrovni VÚC-iek. Vy mne idete niečo hovoriť, pritom súčasné vedenie Banskobystrického kraja aj s podporou OĽANO, vašej strany, je to, ktoré zadlžilo kraj už viac ako 50 mil. eur. A pán Matovič, vy nehovorte, už nikdy nehovorte o nejakej diktatúre, o tom, že sa ľudia boja, že by sa vrátila diktatúra, pretože vaša vláda veľmi úspešne vybudovala na Slovensku diktatúru. Boli ste to vy, kto sa vyhrážal ľuďom vyhodením z práce, ak sa nedajú očkovať. Bola to vaša vláda, ktorá hovorila o tom, že ak sa ľudia nedajú očkovať, nebudovať mať tie smiešne covid potvrdenia, nebudú nosiť rúška a respirátory, tak ich budete vyhadzovať z práce, zo štátnej služby, z verejnej služby aj zo súkromných firiem. Takže, pán Matovič, nehovorte vy nič o diktatúre, pretože fašizmus a diktatúra je dnes v mysliach ľudí stotožnená s vašou vládou.
Laššáková, Jana, podpredsedníčka NR SR (2014-10-15):
Prezentujme sa a hlasujeme. (Hlasovanie.) Prítomných 132 poslancov, za návrh 126, zdržali sa 5, nehlasoval 1 poslanec. Schválili sme pozmeňujúce návrhy zo spoločnej správy. Nech sa páči, pán spravodajca.
V. Mečiar, poslanec: (2007-06-28):
Pokiaľ ide o interpeláciu, prvá je na ministra kultúry. Dnes pred budovou Národnej rady protestovala skupina občanov proti praktikám vymáhania nedoplatkov v Slovenskom rozhlase. Občania mi preukázali doklady, kde z niekoľko desiatok korún rástli sankcie na stotisíce a milióny. Spoločnosť, ktorá tvrdí, že koná v zastúpení Slovenského rozhlasu, sľubuje, ak im zaplatia inovačné poplatky 1 000 korún, bude odpúšťať pohľadávky za stotisíce až milióny. Čo spraví ministerstvo kultúry pre to, aby týmto krokom úspešne zamedzilo? Druhá interpelácia je na ministra vnútra pána Roberta Kaliňáka. Pán minister, polícia začala prešetrovať pohyb peňazí medzi Devín bankou a ďalším subjektom na území Slovenskej republiky údajne pre sumu 450 mil. korún pod číslom CVSPPZ 67BPKS2005. Nikto nezistil, kde peniaze skončili, ani kto s nimi nakladal. Iba vyšetrovanie zrazu prestalo. Čo sa stalo, pán minister? Takisto interpelácia na ministra vnútra. Pán minister, podľa mediálnych informácií o súdnom konaní v podozrení s trestnou činnosťou nebankových subjektov mal odsúdený Fruni naznačovať prepojenie na vtedajšie politické a vládne štruktúry. Rovnako generálny prokurátor verejne oznámil, že strata je 14 mld. Sk. Preto ma zaujíma, kde sú peniaze 14 mld. korún a prečo ich nikto nehľadá a ďalej, prečo sa nepreverujú podozrenia vyslovené odsúdeným Frunim o prepojení na vysoké politické špičky? Takisto interpelácia na ministra vnútra pána Kaliňáka. Pán minister, z médií prenikli správy a podozrenia, že spoločnosť 1. garantovaná v spolupráci s firmou J&T previedli majetok 1. garantovanej na dcérsku spoločnosť a potom na Cyprus. Aby formálne boli tieto presuny kryté, mali sa pohybovať medzi firmami matkou a dcérou vzájomné pohľadávky s nie celkom jasným obsahom. 1. garantovanú tvorí 15 tisíc akcionárov, ktorí fakticky prišli o možnosť vykonávať akcionárske práva k tomuto majetku. V záujme toho, aby sa to neskončilo ako u nebankových subjektov, že akcionárom zostanú len oči pre plač, žiadam, aby bolo prešetrené podozrenie z trestnej činnosti a protiprávneho konania. Ďakujem. Všetky návrhy a interpelácie odovzdávam písomne.
Mihál, Jozef, poslanec NR SR (2019-04-03):
Ďakujem. V rozprave vystúpili dvaja poslanci bez návrhov. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Fico, Robert, poslanec NR SR (2020-09-02):
Ďakujem pekne, pán predsedajúci. Ďakujem aj pánovi poslancovi Blanárovi za vystúpenie a chcem oceniť, že hoci neskôr, ale predsa len príslušné orgány v Belgii konajú, hoci podnetom na ich aktívne konanie bolo zverejnenie videa. Platí tu zásada, že lepšie neskôr, ako nikdy. My sme dnes spoločne s pánom Blanárom mali rozhovor s belgickými novinármi a v Belgicku prevláda zvláštna atmosféra. Pýtajú sa, či tento problém nie je hlbší. Je to naozaj iba individuálne zlyhanie policajtov? Alebo je to problém, ktorý súvisí so vzťahom obyvateľov tejto krajiny k Slovanom? Alebo je to problém prerastania extrémnych, rasistických a fašistických názorov do bežnej spoločnosti. Veríme, že spoločne sa nám podarí túto vec dotiahnuť do konca a budeme môcť aj spoločne oznámiť nielen teda občanom Slovenskej republiky, ale aj Belgicku, aké boli výsledky tohto vyšetrovania. Pokiaľ ide o ministra Korčoka, chcem povedať, že v tom čase som bol premiérom, on zastupoval pána Lajčáka, ktorý bol v Spojených štátoch v New Yorku, nemal som jednu jedinú informáciu od štátneho tajomníka Korčoka o tomto prípade. Je smutné, že vláda zasadala minulý týždeň v stredu po tom, čo sme túto tému otvorili, a minister doniesol pod pazuchou jediný materiál, a to je podpora bieloruskej opozície za 750-tisíc eur. Toto je veľká hanba, že tam bolo všetko okamžite prijaté, ale ani jedno jediné slovo nebolo povedané o pánovi Chovancovi. Verím, že niečo prejde, súhlasím s kolegami, že nebudeme viesť tuná žiadne preteky, zahlasujeme za návrh, aby Národná rada jasne vyslovila svoj názor. Takže ďakujem Jurovi Blanárovi za vykonanú prácu. Ďakujem pekne.
Gibalová, Monika, poslankyňa NR SR (2014-02-05):
Ďakujem pekne. Vážená pani predsedajúca, dámy a páni poslanci, dovoľte mi, aby som v zmysle rokovacieho poriadku vystúpila k návrhu poslanca Národnej rady Slovenskej republiky Ivana Štefanca na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov a podala spravodajskú informáciu k tomuto návrhu zákona. Predseda Národnej rady Slovenskej republiky rozhodnutím č. 834 z 13. januára 2014 navrhol prideliť návrh zákona na prerokovanie výborom a navrhol gestorský výbor vrátane lehôt na jeho spracovanie. Zároveň konštatoval, že návrh zákona spĺňa všetky ustanovené náležitostí podľa rokovacieho poriadku Národnej rady Slovenskej republiky a podľa legislatívnych pravidiel. Návrh zákona odôvodnil pán navrhovateľ. S ohľadom na oprávnenia, ktoré pre mňa ako spravodajkyňu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že v zmysle rokovacieho poriadku Národnej rady Slovenskej republiky prerokuje predmetný návrh zákona v druhom čítaní. Zároveň odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci a odporúčam, aby výbory prerokovali návrh v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Vážená pani predsedajúca, dámy a páni, skončila som svoju spravodajskú informáciu, prosím, otvorte rozpravu k tomuto návrhu zákona.
Paška, Pavol, predseda NR SR (2012-07-24):
Vážené panie poslankyne, páni poslanci, vítam vás tu v rokovacej sále Národnej rady Slovenskej republiky. Otváram rokovanie 4. schôdze. Poprosím vás, aby sme sa prezentovali a zistili našu uznášaniaschopnosť. (Prezentácia.) Konštatujem, že je prítomných 103 poslancov, Národná rada je uznášaniaschopná. Na 4. schôdzi budú overovateľmi pán poslanec Milan Halúz a pán poslanec Viliam Novotný, ich náhradníkmi budú pani poslankyňa Mária Janíková a pán poslanec Martin Poliačik. O ospravedlnenie na dnešný prvý rokovací deň 4. schôdze požiadali pán poslanec Ján Mičovský a pán poslanec Branislav Škripek. Návrh programu 4. schôdze máte, dúfam, v laviciach. Chcem vás informovať, že niektoré body, tak ako býva zvykom, majú určený presný termín rokovania, je to najmä tlač 64 a 65, čo je novela ústavy a novela Trestného poriadku, ktoré prerokujeme v druhom a treťom čítaní vo štvrtok 26. júla od 9.00 hodiny ráno. V tejto súvislosti vás chcem upozorniť, že v návrhu programu sa uvádzajú viaceré materiály, ktorých prerokovanie je navrhnuté na konkrétny termín. Je to aj správa o stave a vývoji finančného trhu za rok 2011 (tlač 110), ktorú uvedie guvernér Národnej banky. Predpokladám, že schválením programu vyslovíme aj súhlas s tým, aby pán guvernér mohol vystúpiť v Národnej rade. Teraz pristúpime k samotnému schvaľovaniu návrhu programu 4. schôdze Národnej rady Slovenskej republiky . A poprosím všetkých, ktorí majú záujem o zmenu alebo doplnenie programu 4. schôdze, aby sa prihlásili. Len pán poslanec Osuský sa hlási, takže poprosím, nech sa páči, pán poslanec Osuský.
Baránik, Alojz, poslanec NR SR (2018-10-24):
Budem reagovať. Ďakujem. Samozrejme, akokoľvek to je, tak stíhateľnosť ústavného sudcu je podstatne sťažená oproti bežnému kriminálnikovi, takže je samozrejmé, že pre určitých ľudí je dôvod pristáť na Ústavnom súde, a nielen byť ťažšie stíhateľný ako bežní ľudia, ale tam robiť tie aktivity, ktoré robil ako bežný politik, tak potom ich robiť ako ústavný sudca. To predsa je iný formát. No a pokiaľ ide o to, čo hovorila kolegyňa Ďuriš Nicholsonová, samozrejme, je to celé o tom, že určití ľudia, ktorí dokonca sa teraz hlásia za dobrých, sem dotiahli pod klamstvom, že sú proti zlodejskej bande, proti Ficovi a takýmto ľuďom, sem dotiahli do parlamentu svoje, svoju stranu, ktorá by bez nich žiadnych 5 % nemala, a teraz odrazu sú ešte aj za pekných. Teraz jaj, to je nepríjemné, že takto do dopadlo. Je to celé odporné klamstvo a fraška. Títo ľudia pokračujú v únose štátu, ktorý je štátom mafijným celkom.
Paška, Pavol, predseda NR SR (2012-08-09):
Ďakujem. Pán poslanec Pollák, nech sa páči.
Bugár, Béla, podpredseda NR SR (2016-11-29):
Ďakujem veľmi pekne. Teraz dávam slovo pánovi poslancovi Kubánekovi, aby z výboru pre verejnú správu a regionálny rozvoj podal spravodajskú informáciu, správu, nech sa páči.
J. Kužma, poslanec: (2002-05-31):
Overovatelia konštatujú, že v tajnom hlasovaní z navrhnutých kandidátov získal najviac platných hlasov, najmenej však nadpolovičnú väčšinu prítomných hlasov pán kandidát Peter Brňák. Overovatelia poverujú svojho člena Jozefa Kužmu oznámiť výsledok hlasovania Národnej rade. Gratulujem a ďakujem. (Potlesk.)
Hlina, Alojz, poslanec NR SR (2024-01-24):
... bojím sa, že sa... že sa odpovede nedočkám. Ale takto odznelo všetko, prosím vás. (Povedané so smiechom, povedané súbežne s rečníkom.) Ja už za chvíľku končím aj tak. Pán Pellegrini, chcel som vám dať šancu. Hrozným spôsobom som sa hanbil, keď bol predseda Kollár. Mne... to mne... normálne som sa sa, nemohol som to zniesť, ťažko. Teraz som to chápal, že možno. A bojím sa, že tá šanca, ktorú som chcel dať, asi zbytočne. Naozaj skončím tým, čím som začal, že tá obžaloba je v tom, že zničili ste krajinu, zadlžili ste krajinu, zničili ste atmosféru, dali ste tu takú firemnú kultúru, ktorá neoceňuje úspech. Neponúkli ste deťom vzory, nevytvorili ste nikoho, ku komu sa vzhliada. A keď sa aj niekto našiel, tak ho ohádžete kýblami špiny. Ľudia ktorí, eseťáci, tak sú pre vás triedny nepriateľ. Henten blbec po ňom ešte ohadzuje, ten komunista Blaha. Viete, že jediný, nejaké, zopár sa niečo objaví – aj to potrebujete zdecimovať, zničiť, lebo vám to nesedí do toho vášho obrazu, že v tejto krajine sa nedá uspieť normálne. V tejto krajine sa dá uspieť len tak, že kradnete. Vy to potrebujete, vy to potrebujete, vy ste tú krajinu zničili, teraz to potrebujete všetko vyamnestovať, nechce sa vám byť vo Venezuele, ktorá nevydáva, chce sa vám byť na francúzskej Riviére a odtiaľ sa budete smiať a na nás pozerať. A, pán Pellegrini, viete, taký spisovateľ ma pozval na knihu, čo krstil. Strašne sa mi to páčilo. Vy ste končili svoj predse... ten prezidentský prejav, že tak nám Pán Boh pomáhaj. Keď už tak všetci toho Pána Boha potrebujete, keď ho potrebujete, keď sa vám hodí (povedané so smiechom), tak on dal takú krásnu slovnú hračku, po tomto všetkom čo príde – Pán Boh, zaplač. Zaplač, nie za... (Prerušenie vystúpenia časomerom. Potlesk.)
P. Hrušovský, podpredseda NR SR: (2002-03-20):
O ospravedlnenie svojej neúčasti na dnešnom rokovacom dni požiadali títo páni poslanci: Fico, Šťastný a Švec. Na zahraničnej služobnej ceste je predseda Národnej rady Jozef Migaš a poslanci Cuper, Ferkó, Gašparovič, Osuský, Paška, pani poslankyňa Záborská. Páni poslanci, budeme pokračovať v prerušenom rokovaní o návrhu poslanca a dvoch návrhoch skupiny poslancov, ktoré sa týkajú zákona o verejnej službe. Včera sme ich prerokovali, skončili rozpravu o všetkých troch návrhoch, zostalo nám hlasovať o návrhu pána poslanca Vavríka, o návrhu skupiny poslancov, ktorý je uvedený pod tlačou 1306, ktorého predkladateľom za skupinu poslancov bol pán poslanec Štefan Rusnák, a návrhu pod tlačou 1316, ktorého predkladateľom bol za skupinu poslancov pán poslanec Budaj. Odporúčam, aby sme v takomto poradí pristúpili k hlasovaniu o návrhoch zákonov. A potom by sme odhlasovali ešte dva včera prerokované body programu, ktorými sú návrh pána ministra Miklósa týkajúci sa vyslovenia súhlasu s Kjótskym protokolom k Rámcovému dohovoru OSN o zmene klímy a ďalší bod programu, ktorý uvediem pred hlasovaním. Pán poslanec Brocka.
Jurinová, Erika, podpredsedníčka NR SR (2015-10-06):
Prepáčte, pán poslanec, iba chcem poprosiť opäť ctených kolegov, aby sa utíšili, aby nechali možnosť kolegovi vystúpiť v rozprave. Takže prosím vás.
Hrnčiar, Andrej, podpredseda NR SR (2019-05-17):
Pardon.
Bašistová, Alena, poslankyňa NR SR (2016-11-25):
Vážený pán podpredseda, iba jednu vetu, ja ako spravodajkyňa navrhujem, aby sa o tomto návrhu hlasovalo 
29. novembra 2016. Ďakujem.
Kondrót, Maroš, poslanec NR SR (2018-03-13):
Ďakujem pekne, pán podpredseda. Vážený pán minister, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov, máme to ako tlač 867. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 4. mája 2018 a v gestorskom výbore do 9. mája 2018. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2017-04-04):
Nech sa páči, pán poslanec Dostál, môžte reagovať.
Kamenický, Ladislav, poslanec NR SR (2012-09-21):
Vážený pán predseda, v rozprave vystúpil jeden poslanec. Dajte, prosím, hlasovať o tom, že Národná rada Slovenskej republiky berie na vedomie Správu o stave a vývoji finančného trhu za rok 2011.
Ďuriš Nicholsonová, Lucia, podpredsedníčka NR SR (2016-12-07):
Pán Marosz, vy ste sa prihlásili až potom, ako som povedala, ale počkajte. Je všeobecný súhlas, že pán Marosz sa môže dopustiť faktickej poznámky? (Súhlasná i nesúhlasná reakcia pléna.) Kto hovorí nie? (Reakcia z pléna.) Dobre, dobre, ja som iba, ja som nevedela, odkiaľ to vychádza. Dobre, tak nie je všeobecný súhlas. Ako, pán Marosz, vzdávate sa? Aby som bola férová. Ďakujem vám veľmi pekne. Pán poslanec Osuský s reakciou na faktické poznámky.
Cmorej, Peter, poslanec NR SR (2021-12-03):
Maroš, v prvom rade ti ďakujem za kultivované vystupovanie. To je naozaj výkon po tom, čo tu predviedol pán minister, ja teda len dúfam, že budem tiež v tomto alebo v rozprave taký kultivovaný ako ty, ale obávam sa, že sa mi to nepodarí. Čo si spomínal tie gastrolístky a tú analógiu s gastrolístkami, tak tam nie je len analógia. Ono je celkom pravdepodobné, že ono to aj nakoniec skončí gastrolístkami a pán minister financií vlastne len vyrobí biznis skupine, ktorá dlhodobo tu ťaží na pracujúcich, lebo tá naivná predstava, že tu budeme vydávať nejaké poukážky, tak ja neviem, či to chce pán minister v Kremnici natlačiť ako ceniny, alebo s bankami sa dohodnúť, aby ich dávali ako bankomatové karty a tam bude náklad 50 miliónov. Chce registrovať prevádzky, kde to bude možné používať. No, je veľmi pravdepodobné, že toto všetko skrachuje a nakoniec pán minister z toho bude chcieť vycúvať a dohodí biznis gastrofirmám a budú z toho gastráče. To je veľmi, veľmi pravdepodobné. Ešte by som sa vrátil k tomu, čo si spomínal, tú krásnu ekvilibristiku rozpočtovú v tom poslednom článku tohto zákona. Tak som teda nevidel ešte ani ja, ako chceme výdavok budúceho roka dať do rozpočtu tohto roka. No, som veľmi zvedavý, čo nám na toto povie Európska komisia a či náhodou nakoniec nám nezaevidujú náš deficit, teda očakávaný budúceho roka. A ešte nakoniec potom budeme možno za tie nápady trestaní, lebo niekto si tu niečo vymyslel zasa na kolene, s nikým to nekonzultoval a potom nás tu dve hodiny uráža, ako my nechceme niekomu pomôcť. Tak toto naozaj dokáže len náš minister financií, to nikto iný v tejto republike alebo v žiadnom inom európskom štáte nedokáže.
Kaník, Ľudovít, poslanec NR SR (2012-08-03):
Toto bola dobrá ukážka toho, ako si predstavujete hľadanie riešení pre túto krajinu – nedodržaním dohody, porušením toho, čo sa odhlasovalo, len preto, že je tu 83 poslancov. Navrhujem vám, keď budete nabudúce potrebovať prijať niečo v skrátenom legislatívnom konaní, zvolajte schôdzu, keď sa bude končiť v piatok o 16.00 hod. alebo o 14.00 hod., tak chytro rozhodnite, že bude sa pokračovať o 00.30 hod. v noci v daný deň, aby ste si to chytro odhlasovali. Prídete, stlačíte gombíky, vybavená vec, úplne bude stačiť. Alebo určite existuje aj také, to zvládne organizačný odbor Národnej rady, také mobilné zariadenia, to sa tak robí, viete, na valných zhromaždeniach neférových akciových spoločností, že sa zvolá valné zhromaždenie na odľahlé miesto, podľa možnosti tak, aby sa tam nedalo dostať, aby sa tí nepohodlní akcionári, lebo my sme tí nepohodlní teraz, sa tam nedostali a takto sa to zorganizuje. Tak vám odporúčam, niekde v podzemí úradu vlády by ste sa mohli schádzať, tam si odhlasujete, čo chcete, a my sa to len už dozvieme z tlače alebo pán premiér sa postaví pred kamery a povie, ako ste zase zachránili Slovensko vašim skvelým, férovým spôsobom. A ako ste povedali, zavolali ste z opozície: „Však môžeš rozprávať, môžeš tu rozprávať, lebo my ťa, samozrejme, počúvame, ale máme to tak v malíčku alebo v päte.“ To čo je? Pokojne sme mohli, tak ako sme boli dohodnutí, prerušiť rokovanie, nikdy v živote by sme vám my toto nespravili a nikdy v živote sme vám to neurobili. (Ruch v sále.) No tak mi povedzte príklad, kedy sme takto naozaj detsky, detsky sa zachovali a kedy sme takýmto spôsobom využívali valec, valec, Zlatá Idka je nič oproti tomuto. Dobre, tak poďme, keď vás zaujíma to, čo chcem povedať, to som veľmi rád, lebo vy potrebujete počuť veľa, aby ste sa postupne, možno aby niečo vo vás zostalo a zanechalo nejaký dojem. Keď vy budete jednať férovo, tak my budeme možno hovoriť len raz, pretože budeme vedieť, že nás počúvate. Keď máte zapchaté uši, tak niekedy treba povedať dvadsať razy a možno ani to nepomôže, tak ako tu dnes povedal pán Osuský jednému vášmu kolegovi, že síce nemá prečítané, to čo on, ale aj keby to prečítal, zrejme to nepomôže. Bavíme sa tu o skrátenom legislatívnom konaní, ktoré má vám umožniť to, aby ste siahli na peniaze sporiteľov, aby ste im zobrali 50 % z príspevku, ktoré im patrí, ktoré sa táto krajina rozhodla, že týmto spôsobom zabezpečí ich budúcnosť a chcete tak urobiť v skrátenom legislatívnom konaní, aby ste zabránili diskusii, aby ste zabránili občanom si všimnúť, čo to bude znamenať, pretože aj to, čo som tu čítal alebo hovoril, o koľko ľudia prídu z hľadiska výšky dôchodku, to popierate. Hovoríte, že to nie je pravda, že všetko bude nahradené z prvého piliera. Tak sa pozrime na to, ako to bude nahradené z prvého piliera. (Ruch v sále.) Pani predsedajúca, ja som dostal prísľub, že ma budú pozorne počúvať kolegovia a kolegyne, keďže chcú počúvať, tak poprosím, aby bol kľud. (Prerušenie vystúpenia predsedajúcou.)
Ďuriš Nicholsonová, Lucia, podpredsedníčka NR SR (2017-10-17):
Pani poslankyňa Simona Petrík, do rozpravy, nech sa páči.
Bugár, Béla, podpredseda NR SR (2017-09-07):
Ako posledný v rozprave vystúpi pán poslanec Matovič.
Figeľ, Ján, podpredseda NR SR (2013-06-21):
Nech sa páči, s reakciou Igor Matovič.
M. Číž, podpredseda NR SR: (2007-03-23):
Dobre. Ďakujem veľmi pekne. Vážené kolegyne, kolegovia, budeme pokračovať v rokovaní. S procedurálnym návrhom pani poslankyňa Jana Laššáková.
Fecko, Martin, poslanec NR SR (2023-02-08):
Ďakujem pekne za upozornenie, pani kolegyňa, takže asi tak. No a aj napriek tomu žiadam o podporu tohto zákona a novely zákona, v druhom čítaní to môžme opraviť, keď bude potrebné, zatiaľ nevidím tú potrebu, takže asi v takom duchu. Naši predkovia nám odkazujú, aby sme žili tak, aby bolo aj chleba, aj neba. Ďakujem pekne.
Pollák, Peter, poslanec NR SR (2021-06-30):
Mali by ste sa vedieť vyjadriť bez papiera, tak to vyzerá, že ste prišli naozaj nepripravený, dokonca tu nemáte ani koaličného, budúceho (povedané so smiechom) koaličného partnera, jedného, druhého. Pán Suja tu sedí, či treba, alebo netreba, asi sa zrejme za vás hanbia. Vy idete odvolávať ministra financií, ktorý pred malou chvíľou prezentoval, že do štátnej kasy tento rok príde o 1,1 mld. viac, že firmám sa darí lepšie a že ekonomika bude rásť dlhšie. Ja sa divím tým oblekom, naozaj, čo máte, zrejme vám na nich prispieval Kičura, však zrejme mal z čoho, a asi váš taký ten najväčší učiteľ a otec bol, bol, bol ten Kičura. Čiže nič mi z toho nevyplýva, iba to, že prišli ste si, prišli ste dnes ukázať ten váš bledý oblek, je naozaj smiešny, ste prišli nepripravený a ja dúfam, pán Tomáš, spravte si poriadok s vašimi poslancami, lebo chodia do roboty nepripravení. Ďakujem pekne. (Potlesk.)
Klus, Martin, poslanec NR SR (2019-06-19):
Ďakujem pekne. Veľmi rýchlo. Ja len ešte jednu vec, pán minister, ak dovolíte. Náš dlhodobý záväzok voči našim spojencom v podobe mechanizovanej brigády odhaduje tri až päťtisíc ľudí. Takže moja jednoduchá a stručná otázka je, keď tu teraz hovoríme o sto päťdesiatich dvoch v takejto napätej atmosfére, ako stojíme s týmto záväzkom? Ďakujem pekne.
Zmajkovičová, Renáta, podpredsedníčka NR SR (2012-08-02):
Pán poslanec Frešo.
Blanár, Juraj, podpredseda NR SR (2021-09-29):
Ďakujem. Vážené panie poslankyne, páni poslanci, sedem faktických poznámok na vystúpenie pána generálneho prokurátora. Máme však sedemnástu hodinu, kedy máme hlasovať, takže z tohto dôvodu vás chcem poprosiť, vážené panie poslankyne, páni poslanci, prerušujem rokovanie o tomto bode a zároveň všetkých, ktorí sa prihlásili do faktickej poznámky, ja si ich poznačím, sa budú musieť z technických príčin, lebo nie je to možné po hlasovaní, aby sme to zachovali, opäť prihlásiť. Keby bol nejaký rozdiel, ja si ich teraz poznačím, aby ste sa prihlásili. Vyhlasujem dvojminútovú prestávku a pristúpime k hlasovaniu. (Prestávka.)
Zmajkovičová, Renáta, podpredsedníčka NR SR (2012-11-28):
Ďakujem. Pán poslanec Hrnčiar, s reakciou.
P. Hrušovský, podpredseda NR SR: (2001-10-04):
(Hlasovanie.) Prítomných 101, za 97, zdržali sa 3, nehlasoval 1. Návrh sme schválili. Teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 231/1999 Z. z. o štátnej pomoci. Prosím pána poslanca Benkovského, ktorého poveril gestorský výbor ako spoločného spravodajcu k tomuto návrhu zákona, aby uvádzal jednotlivé hlasovania. M. Benkovský, poslanec: Ďakujem za slovo, pán podpredseda. Pozmeňujúce a doplňujúce návrhy máte v spoločnej správe výboru pre financie, rozpočet a menu a výborov, ktoré tento návrh zákona prerokovali, v tlači 1026a. Pod bodmi 1 až 9 odporúčam, keďže neboli v rozprave vznesené k týmto bodom námietky, aby sme o nich hlasovali spoločne s odporúčaním gestorského výboru pre financie, rozpočet a menu, návrhom schváliť, to znamená body 1, 2, 3, 4, 5, 6, 7, 8 a 9. Prosím, dajte hlasovať.
P. Paška, predseda NR SR: (2007-07-02):
(Hlasovanie.) 140 prítomných, 81 za, 37 proti, 22 sa zdržalo. Pozmeňujúci návrh pani poslankyne Vaľovej sme schválili. Ďalej.
Šuca, Peter, poslanec NR SR (2015-09-29):
Ďakujem pekne za slovo, pani podpredsedníčka. Vám, pán poslanec Lipšic, veľmi pekne ďakujem za konštruktívne vystúpenie v rozprave. Áno, bavili sme sa o tejto predmetnej novele. Vy ste tam povedali, prečo tí horskí sprievodcovia, resp. Slovenská asociácia horských sprievodcov nemôže mať voľnú živnosť. No takáto živnosť v zákone nie je. Doteraz je tu iba jedna živnosť, a to viazaná živnosť horskí sprievodcovia. Práve týmto tu, ukotvením toho občianskeho združenia, teda keď bude odsúhlasený ten návrh zákona, vznikne stavovská organizácia, na základe certifikátu od nich, to sme sa už bavili, môžete to priznať a na živnostenskom úrade žiadať si živnosť. A chcem povedať toto. Súhlasím so všetkým, čo ste povedali, my sme si to vysvetlili. Tak presne funguje legislatíva vo všetkých krajinách, ktoré združujú tieto dve medzinárodné organizácie. Toto nie je výsledok rozmýšľania našich sprievodcovských vodcov, to sú pravidlá tých dvoch medzinárodných organizácií, z ktorých zastrešuje jedna horských vodcov a druhá horských sprievodcov. Ideme podľa ich pravidiel. Oni dajú mustru, ako to má byť. Každá národná asociácia, ktorá je združená, mám na mysli horských sprievodcov, pod tou medzinárodnou strechou, v tej únii, o čom sme sa bavili, UIAA, je v zákone. Aj preto sme dávali do zákona horských sprievodcov, aby sme odstránili právny dualizmus, aby sme dodržiavali zákony v Slovenskej republike, nadviažem na zákon č. 293/2007 Z. z. o uznávaní odborných kvalifikácií. Doteraz môže prísť na Slovensko právnická osoba iná zo zahraničia a na základe oprávnenia dostane živnostenský list, teraz ide o horských vodcoch, zo zákona o horských vodcoch ešte z roku 2006. Problém je pozmeňovák zákona č. 293/2007 Z. z. 2007, kde vzniká rozpor uznaných odborných kvalifikácií. To nie je o tom, že niekto vytvára elitnú skupinu a ja rozhodnem o tom, či bude ten alebo ten horský sprievodca, my zosúlaďujeme týmto tu právne normy so zákonom č. 293/2007 Z. z. o.... (Prerušenie vystúpenia časomerom.)
Pellegrini, Peter, podpredseda NR SR (2020-07-07):
Poprosím vás o kľud v rokovacej sále, aby mohol pán podpredseda vlády uviesť návrh zákona. Neoberajme sa o čas, ešte máme toho veľa pred sebou. Poprosím o kľud. Nech sa páči, pán podpredseda.
Mezenská, Helena, poslankyňa NR SR (2014-09-24):
Pán poslanec Hlina, ja som pochopila návrh poslancov z KDH tak, že nemajú záujem devalvovať hodnotu a znižovať plat funkcionára na jednej pozícii. Tento návrh zákona, ak som ho správne pochopila, je kľúčovo postavený na tom, že nie je prípustný súbeh výkonu funkcie poslanca Národnej rady a primátora. Veď aj vy ste s dôsledkom toho, že ten súbeh tu je, nespokojný. Veď práve preto, že niekto je súčasne starostom, primátorom, nesedí mnohokrát práve v pléne v parlamente, čo vy pranierujete a kritizujete. Tento súbeh naozaj aj z môjho praktického poznania a pohľadu nie je možný. Koľko ľudí sa dopytuje práve na fyzický kontakt, na stretnutia s primátormi a nemôže ho uskutočniť, pretože primátor je v dvojjedinej polohe a sedí aj v parlamente. Veď naozaj ako je možné robiť túto prácu riadne, byť za ňu riadne zaplatený, ak ten dotyčný má súčasne sedieť na dvoch miestach. Nie je to ľudsky reálne. Ja sama viem, že ako poslankyňa mám v tejto jednej pozícii problém stretávať sa ľuďmi v regióne, práve preto, že dominantný čas trávim v Bratislave, a to pri plnom výkone, riadnom výkone poslankyne. Takže obzvlášť ak máme tu sociálnu vládnu stranu, ak mnohí ľudia živoria z 200-, 300-eurových príjmov mesačne, predsa to je nenormálne, aby ľudia, ktorí sa hlásia k sociálnym hodnotám, k sociálnej empatii dostávali niekoľkonásobný príjem, 6 000, 7 000, 8-tisícový príjem. Ako to tu majú znášať naši občania, ktorí žijú a sú nútení živoriť z mesačných 200-, 300-eurových príjmov. Spamätajme sa.
Hrnčiar, Andrej, podpredseda NR SR (2018-12-06):
Pýtam sa, či sa chce prihlásiť niekto do rozpravy ústne, možnosť nahlásiť sa do rozpravy. Nech sa páči, pán poslanec Ivan.
Grendel, Gábor, podpredseda NR SR (2020-07-23):
Na obidvoch stranách je to taký voľnejší výklad rokovacieho poriadku, podľa ktorého by sme mali reagovať hlavne na rečníka za rečníckym pultom. S faktickou ďalej pani poslankyňa Horváthová.
Matovič, Igor, poslanec NR SR (2014-12-10):
Chcel by som iba doplniť jednu vec, ktorú som nepovedal v úvodnom slove, že zároveň s týmto návrhom navrhujeme odstrániť vlastne jednu nedokonalosť, ktorá dnes vo vzťahu medzi ministerstvom dopravy a samosprávou existuje, keď ministerstvo dopravy de facto je povinné iba platiť samosprávam, prispievať príspevkami na zabezpečenie dopravy vo verejnom záujme, ale nemá priamo možnosť korigovať cestovné poriadky, nastaviť ich tak, aby vlastne mohla vzniknúť integrovaná doprava, aby vlastne nadväzovali na seba samostatné cestovné poriadky. Takže vlastne v jednom ustanovení teda zároveň navrhujeme, aby ten, kto prispieva na zabezpečenie dopravy vo verejnom záujme, čiže v tomto prípade Ministerstvo dopravy, výstavby a regionálneho rozvoja Slovenskej republiky mohlo priamo vstupovať teda do jednaní pri poskytnutí tohto príspevku, sa mohol zaujímať o cestovné poriadky a prípadne ich korigovať tak, aby na seba jednotlivé dopravy nadväzovali alebo aby prípadne nedochádzalo k duplicitám, keď vlastne jedným smerom sú zabezpečené dva rozličné spôsoby, ktoré zabezpečujú dopravu vo verejnom záujme, či teda autobusovú, vlakovú, pričom sú poloprázdne. Iba to som potreboval doplniť. Ďakujem.
Hrušovský, Pavol, predseda NR SR (2011-12-08):
Hlasujeme o návrhu. (Hlasovanie.) 140 prítomných, 70 za návrh, 1 proti, 69 sa zdržalo. Neschválili sme návrh uznesenia k rozpočtu Exportno-importnej banky na rok 2012. Poprosím teraz pána poslanca Solymosa, aby z poverenia výboru pre hospodárstvo, výstavbu a dopravu predložil Národnej rade návrh uznesenia k prerokovávanému rozpočtu nákladov na činnosť Fondu národného majetku Slovenskej republiky na rok 2012 až 2014 , ktorý prerokovávame ako tlač 536. Prosím o návrh.
Šimečka, Michal, podpredseda NR SR (2024-01-12):
Ďakujem pekne. Pán Lackovič tu nie je prítomný. Ani pán Bužo nie je prítomný. Takže vystúpi pani poslankyňa Mesterová.
P. Hrušovský, predseda NR SR: (2005-05-25):
Panie poslankyne, páni poslanci, dávam vám poslednú príležitosť, ak ste tak ešte neurobili, aby ste vyjadrili svoju vôľu v tajnom hlasovaní o kandidátoch na člena Rady pre vysielanie a retransmisiu. Páni poslanci, vyhlasujem opakovanú tajnú voľbu za skončenú. Prosím skrutátorov, aby zrátali hlasy odovzdané kandidátom. Teraz budeme pokračovať v prerokúvaní vládneho návrhu zákona o sociálnoprávnej ochrane detí a o sociálnej kuratele a o zmene a doplnení niektorých zákonov . Nech sa páči, pani poslankyňa Černá. E. Černá, poslankyňa: Vážený pán predsedajúci... (Ruch v sále.)
M. Číž, podpredseda NR SR: (2009-04-21):
Teraz dávam slovo spravodajcovi, ktorého určil navrhnutý gestorský výbor, pre pôdohospodárstvo, životné prostredie a ochranu prírody. Pán poslanec Ľuboš Martinák má slovo.